stanford-oval/wikipedia huggingface dataset:
פרסי ג'קסון והאולימפיים
דמויות > טיטאנים וצאצאיהם

כירון - קנטאור ובנו של קרונוס. בספר הראשון כירון נכנס לגוף בן אדם ושימש בתור המורה ללטינית של פרסי, מר ברונר. כירון הוא גם המורה, המדריך ואחראי הפעילויות במחנה. כירון הוא בן אלמוות וחי כבר 2,000 שנה. הוא לימד את אכילס, הלוחם האדיר בכל הזמנים. אף שכירון הוא בנו של קרונוס, הוא מתעב את אביו ואף נלחם נגדו.
קרונוס - מלך הטיטאנים. אביהם של זאוס, האדס, פוסידון, הרה, הסטיה, דמטר, כירון וסבו של פרסי. עד לסוף הספר השלישי, מנסה לגבש את צורתו ולחזור לחיים, כדי לכבוש את האולימפוס ולנקום את נקמתו באלים. מופיע בספר הראשון בחלומותיו של פרסי, אך לוקח חלק עיקרי בספר הרביעי כאשר נשמתו משתלטת על גופו של לוק (שמתגלה כבוגד בספר הראשון), כתהליך הכנה עד שיגיע לצורתו המלאה. בספר החמישי, רוחו של קרונוס מתפוררת לאחר שלוק הורג את עצמו כדי להציל את חבריו.
טיפון - מפלץ אגדי מן המיתולוגיה היוונית. חי בהר הגעש סנט הלנה ויורק אש וסלעי מגמה. בספר החמישי הוא משתחרר ולאורך כל הספר הוא נלחם באלים והם לא מצליחים להביסו. בסוף הספר החמישי בעזרת פוסידון האלים ניצחו את טיפון והוא נשלח לטרטרוס.
זואי צל-ליל - ביתם של הטיטאן אטלס ופלאיונה, שהיא אלת ים. בעבר הייתה אחת ההספרידות, עד המטלה האחת-עשרה של הרקולס. בעלת עור בצבע נחושת ושיער כהה. היא הופיעה בספר קללת הטיטאן בתור אחת הציידות של ארטמיס וסגניתה הראשית. אחרי שארטמיס נחטפת ואנבת' נעלמת זואי, תאליה, פרסי, גרובר וביאנקה יוצאים לחפש אותן. בסוף הספר היא נהרגת בקרב מול אביה, אטלס, בזמן שהגנה על ארטמיס. לאחר מותה הפכה אותה ארטמיס לקבוצת כוכבים, לאות תודה וכבוד.
קליפסו - בת אטלס ופליאונה, תמכה באביה במלחמת הטיטאנים הראשונה ונענשה על ידי האלים. עונשה היה לחיות באי מבודד וטרופי, ובכל דור יגיע אליה גיבור חשוב. היא תתאהב בו והוא יאלץ לעזבה כדי להציל את העולם. בספר הרביעי היא פגשה את פרסי וטיפלה בו כאשר עף מהר הגעש. הוא נאלץ לעזוב כדי להציל את מחנה החצויים מקרונוס והבטיח לדרוש מהאלים לשחררה.
אטלס - טיטאן וסגנו לשעבר של קרונוס. מחזיק את השמים. בספר השלישי נעשה ניסיון להחליף אותו בהחזקת השמים, אך נכשל.
היפריון - טיטאן אש וסגנו של קרונוס. נלחם בקרב על האולימפוס והובס על ידי פרסי וגרובר. היפריון נזכר גם בסדרת ההמשך של פרסי ג'קסון, בספר "בית האדס".
פרומתאוס - טיטאן. במלחמת הטיטאנים - אלים הראשונה תומך באלים ובשנייה בטיטאנים. בנוסף מוזכר כי הוא גנב אש ונתן אותה לבני האדם כדי שיוכלו להתפתח.
דמויות > אחרים

דפנה (באנגלית: ג'וניפר - Juniper) - נימפת עץ (דריאדה) יפהפייה. בת זוגו של גרובר.
המלך מינוס - רוח רפאים שאותו ניקו מזמן בספר הרביעי. ניקו מזמן אותו משום שחשב שיעזור להחזיר את ביאנקה, אך למעשה מינוס השתמש בו כדי לנסות לחזור לחיים.
דיידלוס - האדריכל האדיר ביותר בכל הזמנים, כיוון שבנה את המבוך הענק שמתרחב כל הזמן ועוד המצאות. בסוף הספר הרביעי שבו הוא מופיע, דיידלוס שם קץ ולחייו וכך גם למבוך שמקושר לחיו, ואילו את כתביו ותוכניותיו נתן לאנבת', שמגלה אותן כמועילות בספר החמישי.
בריאראוס - ענק בעל מאה ידיים המופיע לראשונה בספר הרביעי. ניצל מהשבי על ידי פרסי ועוזר לו בקרב על המבוך. בסוף הספר הרביעי, בריאראוס עוזב את המחנה על מנת להילחם בטיטאן אוקיינוס.
לנאוס - מנהיג מועצת זקני הפרסות עד לספר החמישי. נחשב למי שנידה את גרובר מהמחנה, ולא האמין לו שפאן מת. גרובר הוא הממשיך שלו. לנאוס נהרג בקרב על האולימפוס. לפני זה, גרובר שיקר ואמר לו שבזכותו הם ניצחו במלחמה (לפני שהיא נגמרה). לנאוס הפך לעץ דפנה, אשר נחשב לעץ מקודש.
דמויות > חיות קסומות

בלאקג'ק הפגסוס - חבר טוב של פרסי. פגסוס שחור. תמיד קורא לפרסי "בוס", מכיוון שפרסי סייע לו לברוח מהספינה "הנסיכה אנדרומדה". בספר השלישי, הוא עוזר לפרסי להתחמק ממחנה החצויים ולעקוב אחר שאר הצוות. בלאקג'ק הוא דמות קומית לא חכמה במיוחד ובדומה לניקו, הוא נוטה לכנות את דיוניסוס בתור "ההוא של היין". בספר אות אתנה בעט בראשו של פרסי לאחר שפייפר מקלין ביקשה ממנו לעשות זאת, לא כמעשה בגידה, אלא כדי לעצור אותו מלהרוג את ג'ייסון גרייס, בנו של יופיטר.
פורקפאי וגווידו הפגסוסים - חבריו הפגסוסים של בלאקג'ק (הפגסוס של פרסי) ממחנה החצויים.
גברת אולירי - כלבת שאול ענקית המופיעה לראשונה בספר הרביעי. גברת אולירי היא חיית המחמד של דיידלוס, אך לאחר מות דיידלוס, היא בטיפולם של פרסי וצ'ארלס בקנדורף.
קשת - חברו הטוב ביותר של טייסון. קשת הוא היפוקמפוס המופיע לראשונה בספר השני, כאשר הוא עוזר לפרסי.
בסי האופיאוטאורוס - מופיע לראשונה בספר השלישי, מתחבר לפרסי, שנתן לו את שמו. בסי הוא חציו פרה וחציו נחש. בספר השלישי, לוק מנסה להרוג אותו משום שנאמר כי מי שיהרוג אותו, יקבל את הכוח לשלוט באולימפוס. במהלך הספר פרסי ניסה להסתיר את העובדה שנתן לבסי את שמו, אך פוסידון מגלה זאת.
ג'ורג' ומרתה - צמד נחשים וחיות המחמד של הרמס. מרתה טוענת שהמציאה את האינטרנט וג'ורג' מבקש כל הזמן עכברושים מפרסי.
המינוטאור - חטף את אמו של פרסי בגבעת החצויים, אך לאחר מכן נהרג על ידי פרסי. מופיע שנית במלחמה במנהטן, כאשר צבאו של קרונוס מגיע כדי לפלוש אל האולימפוס, ונהרג שוב על ידי פרסי.
חפצים קסומים

רוב כלי הנשק הקסומים עשויים מארד שמימי שמחושל על ידי הקיקלופים או בביתן הפייסטוס. כלי נשק של בני האדס/פלוטו עשויים מברזל סטיגאי, שחושל במי נהר הסטיקס. חצי הציידות של ארטמיס עשויים כסף טהור, הקדוש לארטמיס/דיאנה שגם הוא עשוי להרוג מפלצות, ואנשי זאב במיוחד. כלי נשק של חצויים רומיים עשויים מזהב קיסרי שמחושל במקדש יופיטר על גבעת הקפיטולין ברומא. לרוחות רפאים של גאיה יש כלי נשק ממתכת רפאים סגולה.
אנקלוסמוס: החרב של פרסי שהופכת לעט וחוזרת לבעלים. בגלגולה הקודמת הייתה סיכת ראש שהייתה שייכת לפליאונה, שהייתה אלת מים, שעברה לבתה זואי צל-ליל. זואי נתנה אותה להרקולס שהפך אותה לחרב.
כובע ההיעלמות: שייך לאנבת', שקיבלה אותו מאמה האולימפית אתנה. הכובע יכול לגרום לחובש אותו להיעלם לגמרי. למעשה, כוחו דומה לכוחה של קסדת האופל של האדס.
נשכנית: החרב של לוק, העשויה חציה מארד שמיימי וחציה מפלדה רגילה, לכן הורגת בני תמותה ומפלצות כאחד.
חליל פאן: כלי מוזיקלי קדוש לסאטירים. כשהסאטירים מנגנים בחליל הפאן, הם שולטים בטבע אם מנגנים את השיר הנכון, בצורה הנכונה. גרובר השתמש בו בכל אורך הסדרה, לא תמיד בצורה הנכונה.
הנעליים של הרמס: הם נעליים מכונפות, כלומר, הן יכולות לעוף. לוק נתן לפרסי זוג אחד מקולל לפני שהתגלה כבוגד, אך פרסי נתן אותן לגרובר.
אייגיס: המגן של תאליה. בגוף המגן מוטבע הפרצוף של המפלצת מדוזה, ההופכת אנשים לאבן, מה שגורם אצל המפלצות בהלה, ובשביל תאליה, יתרון בקרב.
הברק הראשון של זאוס: זהו הנשק החזק ביותר ביקום אשר הקיקלופים יצרו אותו לקראת המלחמה בטיטאנים. בספר הראשון, לוק גנב את הברק בהוראת קרונוס כדי שיגרום למלחמת אלים.
הקלשון של פוסידון: זהו הכלי אשר האחראי על הגאות והשפל, רעידות האדמה והתחלת סערות בים. בספר הרביעי מצוינת השערה אשר הטלקינים, שדים דמויי הכלבים אשר משרתים את הטיטאן קרונוס, חישלו את הקלשון.
הקסדה של האדס: זוהי קסדה אשר גורמת לחובשה להתמזג עם הצללים. היא יכולה להעלים את החובש, יכולה לגרום לכך שחובש הקסדה יקרין פחד ואימה, בכך שהוא הופך לאפלה, והיא תוכל לשנות את צורתה לחפץ תמים בן רגע.
החרמש של קרונוס: את הנשק הזה נתנה גאיה, אמם של הטיטאנים, לקרונוס כדי לנסות להרוג את אביהם, אורנוס. בשלהי מלחמת האלים נגד הטיטאנים, חתך זאוס את קרונוס בעזרת חרמשו שלו לאלף חתיכות והשליך אותם לטרטרוס. בסוף הספר הרביעי, הטלקינים (שדי ים) חישלו אותו מחדש.
המפצפצת: חנית חשמלית אשר שייכת לקלאריס לה-רו, בתו של ארס. שאר החניכים במחנה החצויים מכנים אותה "המפספסת", חנית אשר פרסי השמיד במשחק מלחמה מול קלאריס.
תיבת פנדורה: "פיתוס" (כד) אשר פרומתאוס הביא לפרסי במלחמה הגדולה בניו יורק.
צעיף האלה אפרודיטה: צעיף משי ורוד שככל הנראה יכול לגרום להתאהבות. הצעיף מוזכר בספרים 1 ו-3.
תאריכים חשובים

21 ביוני: יום אמצע הקיץ. ראש השנה היווני והיום בו האלים בשיא כוחם.
24 ביוני: חג פורטונה/טיכה. ביום זה מוחלט האם לרומאים יהיה מזל בשנה הקרובה.
1 ביולי: חג הרה/יונו ויום הולדתו של ג'ייסון גרייס.
1 באוגוסט: חג ספס/אלפיס, אלת התקווה הרומית/יוונית (בהתאמה) שנשארה בתיבת פנדורה.
21 בדצמבר: יום אמצע החורף. כינוס האלים השנתי.
ימי הולדת נוספים:
הנבואות הגדולות > הנבואה הגדולה

במהלך הספרים מוזכרת "הנבואה הגדולה" כמה פעמים, לפעמים בהסברים כואבים בהם אנבת' וכירון מספרים לפרסי שאסור היה לו להיוולד.
הנבואה הגדולה הייתה הנבואה שהאורקל סיפרה לכירון בסוף מלחמת העולם השנייה, ובגללה החליטו שלושת האלים הגדולים להפסיק להוליד חצויים.
בהסבר פשוט סיפרו לפרסי במהלך הספרים: "כשתגיע לגיל שש-עשרה תאלץ להחליט את גורל האולימפוס, לטוב או לרע" בצורה שונה ולעיתים קרובות בהן פרסי חושב שאינו חשוב או מאוכזב מעצמו.
הנבואה הגדולה מסופרת לראשונה בשלמותה לאחר הרבה רמזים, בספר החמישי "פרסי ג'קסון ותקוות האולימפוס". בסוף הספר החמישי מתגלה שפרסי הוא בכלל לא הגיבור מהנבואה, אלה רק שותף לה.
שש עשרה שנים ימלאו חרף כל המכשולים,
לצאצאם החצוי של האלים הגדולים,
סביבו ישקע עולם בשינה שאין לה סוף,
להב מקולל את נפש הגיבור יקטוף.
בחירה גורלית את חייו תקפד,
את משכן האלים לקומם או לאבד.
הנבואה מתבצעת במלואה כך:
פרסי - בנו של פוסידון, אחד משלושת הגדולים, חוגג את יום הולדתו השישה עשר ב-18 באוגוסט, היום בו הנבואה מתקיימת במלואה. ("שש עשרה שנים ימלאו חרף כל המכשולים לצאצאם החצוי של האלים הגדולים")
האל מורפיאוס מטיל כישוף על העיר מנהטן וכל בני התמותה נכנסים לשינה עמוקה. ("סביבו ישקע עולם בשינה שאין לה סוף").
הלהב המקולל - הסכין של אנבת' (מאחר שלוק הפר את ההבטחה שלו לאנבת' ובגד בחבריו הלהב מקולל) הורגת את לוק ("להב מקולל את נפש הגיבור יקטוף").
הגיבור מהנבואה - לוק, שהורג את עצמו ובכך מציל את האולימפוס.
הבחירה של החצוי מהנבואה (פרסי) - האם הוא מאמין שעל לוק עדיין מוטל כישוף שהטיל קרונוס או שבתוכו הוא עדיין לטובת האולימפוס - האם לתת לו את הסכין של אנבת' ולסמוך עליו שיעשה את בחירה הנכונה וימות ביחד עם קרונוס.
("בחירה גורלית את חייו תקפד, את משכן האלים לקומם או לאבד").
הנבואות הגדולות > הנבואה הגדולה השנייה (נבואת השבעה)

נבואה זאת אומרת רייצ'ל דר בתור האורקל החדשה, לאחר שרוח האורקל תפסה בה אחיזה, בסוף הספר החמישי.
פרסי חושב שנבואה זו תתקיים רק דורות רבים אחריהם, כמו הנבואה הגדולה הקודמת - שהתקיימה רק אחרי קרוב לשבעים שנה לאמירתה. (אף על פי שבמחנה יופיטר הכירו את הנבואה הרבה לפני.)
שבעה חצויים ייענו לאתגר.
עולם ומלואו יסער או יבער.
נדרים לקיים עד כלות הנשימה,
בשערי המוות תגעש מלחמה.
הנבואה כוללת רק ארבע שורות, אף על פי שלרוב הנבואות, מלבד הנבואות בספר הראשון והשני - כוללות שש שורות. למשל, בספר הרביעי אנבת' מספרת לפרסי רק חמש שורות, ופרסי יודע שחסרה עוד שורה.
זה משאיר שאלה גדולה - האם לא כל הנבואה נחשפה.
נבואה זו מתגשמת בסדרת ההמשך, "גיבורי האולימפוס".
הנבואות הגדולות > הנבואה הגדולה השנייה (נבואת השבעה) > התגשמות הנבואה

בחמשת הספרים שיצאו לאור בסדרה הבאה "גיבורי האולימפוס" מובהרת הנבואה.
שבעה חצויים יענו לאתגר - שבעה חצויים ממחנה החצויים וממחנה יופיטר יפליגו לרומא ולבסוף ליוון כדי להציל את האולימפוס. הגיבורים - פרסי ג'קסון (בן פוסידון), אנבת' צ'ייס (בת אתנה), פייפר מקלין (בת אפרודיטה), ג'ייסון גרייס (בן יופיטר), הייזל לבסק (בת פלוטו), פרנק ז'אנג (בן מארס) וליאו ואלדז (בן הפייסטוס).
עולם ומלואו יסער או יבער - ביוונית עולם זה מילה נרדפת לגאיה (אלת האדמה) וג'ייסון יכול ליצור סערות וליאו אש. במילים אחרות, גאיה תיכנס למלחמה עם ג'ייסון או ליאו.
נדרים לקיים עד כלות הנשמה - קיימים שני פירושים לכך:
מי שלא ילחם בגאיה בחלק בנבואה "עולם ומלואו יסער או יבער", ימות.
כל נדר שהגיבורים ינדרו במהלך המסע הם יהיו חייבים לקיים. לדוגמה, הנדר שנדר ליאו ואלדס לנימפה/אלה קליפסו - לשחררה מכלאה באי אוגיגיה.
בשערי המוות תגעש מלחמה - יד ימינו של פלוטו, אל המוות תנטוס, נחטף. תפקידו הוא לשמור על האנשים הנמצאים בשאול, שיישארו שם ולא יברחו דרך שערי המוות שהם כמו מעברים קטנים וסודיים בגבול שבין השאול ומחוצה לו. לאחר שאלקיאוניאוס חוטף אותו אין מי שישמור על שערי המוות וגאיה משתלטת עליהם ומאפשרת רק לבני האדם הנבזיים ביותר לצאת. בספר בן נפטון פרסי, הייזל ופרנק משחררים את תנטוס אך שערי המוות עדיין נשארים בידי גאיה והם צריכים לשחרר אותם. מיקומם של שערי המוות לא נודע אך ניקו מצא אותם ולרוע מזלו גאיה לכדה אותו. בסוף הספר אות אתנה פרסי, פייפר וג'ייסון מצילים אותו. בסוף הספר אות אתנה ניקו מגלה להם איפה שערי המוות (הם נמצאים בבית האדס שהוא מקדש תת-קרקעי באפירוס),בספר הרביעי "בית האדס" מתגלה שהמלחמה הייתה למעשה קרב משני צדדי שערי המוות (שמסתבר שנראים כמו המעלית שמובילה לאולימפוס), בטרטרוס שלתוכו נפלו פרסי ואנבת' הם נלחמים יחד עם טיטאן שפרסי התחבר איתו והענק הטוב היחיד (הענק שאמור להיות אויבו והיפוכו של ארס אל המלחמה, ולפיכך שוחר שלום) שם הם נלחמים בהתגלמות הכביכול "אנושית" של טרטרוס. פרסי ואנבת' בורחים בקושי בזמן שהענק והטיטאן מקריבים את חייהם במלחמה נגד טרטרוס (קיים סיכוי שהם עוד בחיים, אך זה לא מוזכר בספר). בצד השני של שערי המוות (כלומר בעולם האנושי), הייזל לבסק (בעזרתם של חבריה ושל האלה הקטה) מנתצת את השלשלאות שקיבעו את שערי המוות במקום ובכך מונעת עליה של עוד מפלצות מטרטרוס.
סדרת המשך

באוקטובר 2010 הוציא לאור ריק ריירדן סדרת המשך חדשה, "גיבורי האולימפוס" שבה שישה גיבורים חדשים מתווספים לסדרה והם: ג'ייסון, פייפר, ליאו, ריינה, פרנק והייזל, בנוסף לפרסי ואנבת' שממשיכים בסדרה זו וניקו שמקבל תפקיד יותר מרכזי.
בעברית יצאו לאור חמישה ספרים: "הגיבור האבוד", "בן נפטון", "אות אתנה", "בית האדס" ו"דם האולימפוס". בנוסף יש את הספר "The Demigod Diaries"- יומני החצויים.
בנוסף, יצאה סדרה שלישית בשם "גורלו של אפולו", המונה חמישה ספרים ספרים, "האורקל הנסתר", "הנבואה האפלה" "המבוך הבוער", "קברו של הרודן" ו"המגדל של נירון".
סדרות קשורות

סדרות נוספות מפרי עטו של ריירדן, "משפחת קיין והאלים המצריים" וכן "מגנס צ'ייס והאלים של אוסגרד", מתקיימות באותו יקום בדיוני של סדרת פרסי ג'קסון והאולימפיים. דמות הפרוטגוניסט בסדרת מגנס צ'ייס הוא בן דודה של אנבת' צ'ייס. דמויות מסדרת משפחת קיין נפגשו לראשונה עם פרסי בספר "בן סובק".
עיבוד קולנועי

עד כה (2024) יצאו שני סרטים המבוססים על סדרת ספרי פרסי ג'קסון והאולימפיים: ב-2010 יצא לאקרנים סרט הקולנוע "פרסי ג'קסון וגנב הברק" בבימויו של כריס קולומבוס, ובאוגוסט 2013 יצא לאקרנים סרט המשך, "פרסי ג'קסון וים המפלצות" בבימויו של תור פרוינדנטל בעוד שקולומבוס הפך למפיק הסרט. הסרטים הם בכיכובם של לוגאן לרמן בתפקיד פרסי ג'קסון, ברנדון ט. ג'קסון בתפקיד גרובר אנדרווד, אלכסנדרה דדריו בתפקיד אנבת' צ'ייס וג'ייק אייבל בתפקיד לוק קאסטלאן. הסרטים לא קיבלו ביקורות טובות מהמבקרים, וביקורת חריפה יותר ממעריצי הספרים, מפני שהעלילה שונה מאוד מעלילת הספרים, עיצוב הדמויות שונה, וסצנות חשובות נמחקו מהעלילה.
סדרת טלוויזיה

בשנת 2020 ריק ריירדן ואשתו בקי העלו סרטון לטוויטר המאשר באופן רשמי הפקת סדרה המבוססת על סדרת הספרים פרסי ג'קסון והאולימפיים. פרק הפיילוט נכתב על ידי ריק ריירדן והוגש להפקה בשנת 2021. ההפקה בפועל כבר החלה, ושחקנים לדמויות הראשיות כבר נבחרו.
בינואר 2022 נחתם חוזה להפקת הסדרה ע״י דיסני, את הסדרה מביים ג׳יימס בובין והיא עלתה בשירות דיסני+ ב-20 בדצמבר 2023.
הערות שוליים

↑  רויטרס, עוד סדרת ספרים פופולרית לבני נוער מגיעה לסיומה, באתר הארץ, 9 בספטמבר 2008
↑  רונית רוקאס, עכבר העירן, פרסי ג'קסון ה-5: האם נמצא תחליף ראוי להארי פוטר?, באתר הארץ, 10 במרץ 2010
↑  רחלה זנדבנק, "פרסי ג'קסון וגנב הברק" | מלאכים באמריקה, באתר הארץ, 19 באוקטובר 2008
↑  טליה דיסקין, פרסי ג'קסון וים המפלצות, ריק ריירדן, באתר הארץ, 11 בפברואר 2009
↑  נעמי, בת 12 וחצי, "אות אתנה": היה אקשן, אבל קצת השתעממתי, באתר הארץ, 11 בינואר 2013
↑  זהרה רון, ‏מיתולוגיה עכשווית, באתר גלובס, 8 במאי 2014
↑  מוטוקו ריץ', הניו יורק טיימס, עד הרמז הבא, באתר הארץ, 5 באוקטובר 2008
1 2  רונית רוקאס, הוא לא קוסם, הוא חצוי, באתר הארץ, 29 ביוני 2008
↑  אורון שמיר, עכבר העיר, פרסי ג'קסון וגנב הברק: חיקוי סביר להארי פוטר, לא יותר, באתר הארץ, 20 בפברואר 2010
אלינד מורגן

מייר אלינד מורגן, הברונית מורגן מאילי (בוולשית: Mair Eluned Morgan; נולדה ב-16 בפברואר 1967) היא פוליטיקאית ולשית המכהנת כשרה הראשונה של ויילס (העומדת בראש ממשלת ויילס) ומנהיגת מפלגת הלייבור הוולשית מאז אוגוסט 2024.
מורגן שימשה בעבר כמזכירת הממשלה לבריאות וטיפול סוציאלי בממשלת ויילס מ-2021 עד 2024,  היא חברת בית הלורדים מאז 2011 וכיהנה כחברת הפרלמנט הוולשי (MS) מאז 2016. היא דוברת ולשית ואף כיהנה כשרת השפה הוולשית מ-2017 עד 2021, שרה לבריאות הנפש ורווחה מ-2020 עד 2021 והייתה חברת הפרלמנט האירופי (MEP) מ-1994 עד 2009 כנציגת ויילס.
קריירה פוליטית

אלינד מורגן כיהנה בהנהלת מפלגת הלייבור הוולשית במשך עשר שנים ומונתה לקבוצת הייעוץ של האספה הוולשית, שהייתה אחראית לפיתוח הוראות הקבע של הפרלמנט. היא הייתה חברה מייסדת בקבוצת המפלגות Yes for Wales, שפעלה למען הקמת האספה הלאומית (כיום הפרלמנט הוולשי). ב-1990 היא עבדה כמתמחה בפרלמנט האירופי עבור הקבוצה הסוציאליסטית.
בשנת 1994, נבחרה מורגן כחברה בפרלמנט האירופי המייצגת את אזור מרכז ומערב ויילס, באותה עת הייתה חברת הפרלמנט הצעירה ביותר. היא המשיכה כחברת פרלמנט המייצגת את מחוז הבחירה בוויילס, ונבחרה הן בבחירות 1999 והן ב-2004, לפני שהתפטרה בבחירות 2009.
ב-19 בנובמבר 2010 הוכרז כי מורגן קיבלה מעמד חיים והיא ישבה מתאם הלייבור בבית הלורדים, היא קיבלה ב-27 בינואר 2011 באופן רשמי את תואר האצולה הברונית מורגן מאילי (בעיר קארדיף). בשנים 2013–2016 כיהנה מורגן כשרת הצללים של ויילס בבית הלורדים, ובין השנים 2014 עד 2016 כיהנה כשרת הצללים לענייני חוץ. היא הייתה אחראית להובלת הלייבור בבית הלורדים על חוק משאל העם של האיחוד האירופי והובילה עבור הלייבור על שתי הצעות חוק של ויילס.
קריירה פוליטית > הפרלמנט הוולשי וממשלת ויילס

בשנת 2015 נבחרה מורגן כמועמדת לבחירות הוולשיות ב-2016 ברשימה האזורית של אזור מרכז ומערב ויילס. ב-5 במאי 2016 היא נבחרה מהרשימה האזורית כחברת אספה בסנד.
בנובמבר 2017 היא מונתה לשרת השפה הוולשית. היא התמודדה בבחירות להנהגת הלייבור הוולשית בשנת 2018, והגיעה למקום השלישי. לאחר מכן מונתה על ידי השר הראשון מארק דרייקפורד כשרה ליחסים בינלאומיים והשפה הוולשית בדצמבר 2018 לפני שהועברה לכהן כשרה לבריאות הנפש, הרווחה והשפה הוולשית באוקטובר 2020.
מורגן תמכה בוון גטינג בבחירות להנהגת הלייבור הוולשית בפברואר-מרץ 2024. היא שמרה על תפקידה כמזכירת הממשלה לבריאות ושירותים חברתיים בממשלת גטינג.
קריירה פוליטית > השרה הראשון של ויילס

ביולי 2024, הודיעה מורגן כי תגיש מועמדות להנהגת הלייבור הוולשית בבחירות של יולי 2024, כאשר יו יראנקה-דוויס תשמש כסגנית שלה. ב-24 ביולי 2024, היא נותרה המועמדת היחידה שעמדה ברף ולכן נבחרה כמנהיגת הלייבור הוולשית.
הפרלמנט הוולשי הוחזר מפגרת הקיץ שלו ב-6 באוגוסט כדי למנות רשמית שר ראשון חדש, ומורגן נכנסה לתפקיד באופן רשמי בהצבעת הפרלמנט עם 28 קולות.
הערות שוליים

↑  מחוז הבחירה ויילס בפרלמנט האירופי נוסד ב-10 ביוני 1999, לפני כן ויילס התחלקה לחמישה מחוזות בחירה ואלינד ייצגה את מחוז 'מרכז ומערב ויילס' עד שאוחדו והיא המשיכה לכהן בפרלמנט מתאם כלל ויילס.
↑  "Eluned Morgan: Wales' new first minister confirmed". BBC News.
↑  "Wales election: New health and education ministers in reshuffle". BBC News (באנגלית בריטית). 2021-05-13. נבדק ב-2021-05-13.
↑  "First Minister Vaughan Gething announces new Welsh Government Cabinet | GOV.WALES". www.gov.wales (באנגלית). 2024-03-21. נבדק ב-2024-03-21.
↑  Mosalski, Ruth (24 ביולי 2024). "13 things you need to know about Eluned Morgan". Wales Online. {{cite web}}:  (עזרה)
↑  "Launching Yes for Wales". Institute of Welsh Affairs (באנגלית אמריקאית). 2017-02-10. נבדק ב-2024-07-26.
↑  "MEP Eluned Morgan will step down" (באנגלית בריטית). 2008-10-14. נבדק ב-2017-10-20.
↑  WalesOnline (2008-10-14). "Eluned Morgan to step down as MEP". walesonline. נבדק ב-2017-10-20.
↑  "HOUSE OF LORDS - Official Report" (PDF). Parliamentry Debates (HANSARD). 2011-01-26. נבדק ב-2011-01-31.
↑  "Baroness Morgan of Ely". UK Parliament (באנגלית). נבדק ב-2017-10-20.
↑  Deans, David (2017). "Labour AM Morgan backs Wales Bill". BBC News (באנגלית בריטית). נבדק ב-2017-10-20.
↑  Martin Shipton (11 December 2015) "Former MEP Baroness Eluned Morgan on course to become an Assembly Member", Wales Online. Retrieved 2016-05-07.
↑  Williamson, David (3 בנובמבר 2017). "The full details of Carwyn Jones' Welsh Government reshuffle". Walesonline. נבדק ב-22 באפריל 2018. {{cite web}}:  (עזרה)
↑  Williams, Rhys (2023-12-20). "Welsh Labour leadership: Who's backing who to become the next First Minister?". Caerphilly Observer (באנגלית בריטית). נבדק ב-2024-07-25.
↑  "First Minister Vaughan Gething announces new Welsh Government Cabinet | GOV.WALES". www.gov.wales (באנגלית). 2024-03-21. נבדק ב-2024-07-25.
↑  "Eluned Morgan confirms bid to be next Welsh first minister". BBC News (באנגלית בריטית). 2024-07-22. נבדק ב-2024-07-22.
↑  Mansfield, Mark (2024-07-22). "Eluned Morgan confirms bid to replace Vaughan Gething". Nation.Cymru (באנגלית בריטית). נבדק ב-2024-07-22.
↑  "Eluned Morgan to be Wales' next first minister after becoming Welsh Labour leader". BBC News (באנגלית בריטית). נבדק ב-2024-07-24.
↑  Evans, Tomos (6 באוגוסט 2024). "Eluned Morgan selected as Wales's new first minister after Vaughan Gething's resignation". Sky News. נבדק ב-6 באוגוסט 2024. {{cite web}}:  (עזרה)
| --- | --- |
בקרת זהויות :  LCCN: no2015061545  UKPARL: 5JmYbPLi  VIAF: 316390846   WorldCat (עם VIAF): 316390846
דולגל'אי

שגיאות פרמטריות בתבנית:עיר 
סוג לא תואם [ אוכלוסייה ]
| --- | --- |

 מדינה:  הממלכה המאוחדת הממלכה המאוחדת
 אומה:  ויילס ויילס
 מחוז:  דנבישייר
 תאריך ייסוד:  סביב המאה ה-12
 אוכלוסייה:  ‏
  ‑ בעיירה:  2,602 (2021)
 קואורדינטות:  52°44′35″N 3°53′08″W﻿ / ﻿52.743055555556°N 3.8855555555556°W﻿ / 52.743055555556; -3.8855555555556 
 אזור זמן:  UTC
  מפת מיקום  מפה מפורטת   (למפת הממלכה המאוחדת מוגדלת) לונדון בלפסט אדינבורו ליברפול ברמינגהאם ניוקאסל מנצ'סטר לידס פורטסמות' קארדיף גלאזגו פלימות' האוקיינוס האטלנטי  הים הצפוני  תעלת למאנש  האוקיינוס האטלנטי  צרפת אירלנד איי שטלנד  אורקני האיים ההברידיים דולגל'אי(למפת הממלכה המאוחדת רגילה) לונדון בלפסט אדינבורו ליברפול ברמינגהאם ניוקאסל מנצ'סטר לידס פורטסמות' קארדיף גלאזגו פלימות' האוקיינוס האטלנטי  הים הצפוני  תעלת למאנש  האוקיינוס האטלנטי  צרפת אירלנד איי שטלנד  אורקני האיים ההברידיים דולגל'אי(למפת ויילס רגילה) קארדיף סוונסי ניופורט רקסהאם בארי אנגליה הים האירי אנגלסידולגל'אי(למפת ויילס מוגדלת) קארדיף סוונסי ניופורט רקסהאם בארי אנגליה הים האירי אנגלסידולגל'אי  he tabBackground:;tabBorder:#aaa;defaultTab:0;
דולגלא'י (בוולשית: Dolgellau) היא עיירה וקהילה בדרום-מערב מחוז גוויניד' שבצפון-מערב ויילס.
לאורך ההיסטוריה הייתה דולגל'אי מרכז מנהלי חשוב ועד 1974 שימשה בירת המחוז ההיסטורי מריונת'שייר, בתחילת המאה ה-15 היא שימשה מקום משכנו של הפרלמנט הוולשי העצמאי האחרון לפני כינון הסנד' המודרני.
היסטוריה

העיירה דולגל'אי נוסדה סביב המאה ה-12 כאשר נבנתה במקום כנסייה וב-1198 נוסד מנזר קאמר (Cymer) הסמוך; בתקופה זו היא הייתה "עיירת צמיתות" (Meardef) יתכן שתחת נסיך ממלכת פוויס קדוואגן אפ בלד'ין. שמו, שפירושו "כרחי התאים", עשוי להתייחס למכלאות בקר או למנזר קאמר הסמוך, האזכור המתועד הראשון של דולגלאו מופיע בשנת 1253, וב-1284 הייתה רשומה כחלק ממחוז טליבונט. במהלך ימי הביניים הפכה דולגל'אי למוקד מינהל מקומי חשוב ושכנו בה בתי משפט ומנהל מקומיים.
בשנת 1404, דולגל'אי הייתה משכנו של הפרלמנט הוולשי האחרון תחת הנהגתו של אווין גלינדור, אירוע בעל משמעות היסטורית רבה, שכן גלינדור הכריז על עצמו נסיך ויילס ונלחם להחזיר את עצמאותה של ויילס ממלכת אנגליה. התפתחותה של דולגל'אי הואצה בשלהי ימי הביניים בשל מיקומה במפגש נהרות הווניון והאראן. העיירה הפכה למרכז שוק חשוב שבו הוחלפו סחורות חקלאיות, צאן וצמר כאשר סביב המאה ה-14, עדויות לשווקים וירידים מצביעים על משמעותה המסחרית ההולכת וגוברת. ענף מרכזי נוסף שהתפתח בדולגל'אי היא תעשיית הצמר שהגיעה לשיאה בסביבות שנת 1800, אך ירדה במהלך המאה שלאחר מכן עקב המיכון המאסיבי וכן הוזלת הייצור במוקדים אחרים. התוצרת הושתה במורד נהר הווניון עד לנמל בארמות' משם נשלח הצמר לכל רחבי העולם. ענף זה נחגג מדי שנה ב"מירוץ הצמר" המקומי. בתקופה זו חוותה העיירה גם "בהלה לזהב" קלה; מכרות כגון קלוגאי סנט דיווידס וגווינפניד' העסיקו בשיאם מאות כורים ועובדים ואף סיפקו זהב לחתונות מלכותיות.
במהלך המאה ה-16, דולגל'אי עלתה בחשיבותה על הרלך כמרכז המנהלי של מריונת'שייר (מיריונד') והפכה למרכז מנהלי אזורי חשוב, היא אף שימשה כבירת המחוז עד לארגון המחוזות מחדש ב-1974. למרות חשיבותה המנהלית, דולגל'אי מעולם לא השיגה מעמד של רובע או ייצוג פרלמנטרי. העיירה וסביבתה היו גם המוקד עיקרי להתפתחות הקווייקרים לאחר ביקורו באזור של ג'ורג' פוקס ב-1657.
הערות שוליים

↑  Dolgellau City Population
1 2  Dolgellau: Understanding Urban Character, Cadw, ‏2009
↑  Dolgellau History, Dolgellau.uk, ‏25 במרץ 2024
↑  History, Dolgellau
| --- | --- |
בקרת זהויות :  NLI: 987007477958405171  LCCN: nr2002029895  MusicBrainz: 79e24578-8df0-4861-98b3-06c068147341  VIAF: 154071457   WorldCat (עם VIAF): 154071457